**BORNHOLMSKE DRAGONER**



**REFERAT – 2. ORDINÆRE GENERALFORSAMLING – 2017**

**LØRDAG DEN 14. JANUAR 2017 KL. 11.00**

**CAFETERIA NORD, ALMEGÅRDS KASERNE**

**Dagsorden:**

1. **Valg af dirigent – bestyrelsen foreslår Eilief Grønvall Andersen**

Eilief Grønvall Andersen blev valgt.

Dirigenten takkede for valget, og kunne konstatere, at Generalforsamlingen var indkaldt i henhold til foreningens vedtægter.

Dirigenten gav derefter ordet til formanden.

1. **Formandens beretning – formanden**

Formanden kunne indlede sin beretning med, at det havde været et godt år, og med en medlemstilgang på mere en 20 personer.

Herefter en kort gennemgang af afholdte møder, blandt andet en ekstraordinær generalforsamling, hvor det var nødvendigt med en vedtægtsændring, således at Bornholmske Dragoner kunne godkendes som en traditionsbærende forening.

Hjemmesiden og den private Facebook side blev omtalt.

Formanden nævnte de forskellige aktiviteter, som foreningen havde været involveret i.

Herefter kom et længere afsnit omkring relationerne mellem Bornholmske Dragoner, Kastellets Venner og Almegårds Kaserne, hvor M24, og forholdene omkring garageforhold i vinterperioden med mere, har spillet en større rolle.

Vedligeholdelsen af M24 har fyldt rigtigt meget i den senere tid, og derfor var der også en hel del at berette i den anledning, samt en stor tak til alle dem, der har bidraget, og fortrsat bidrager med det store arbejde.

Bornholmske Dragoner har søgt flere fonde, om midler til indkøb af forskellige reservedele.

Så blev der nævnt lidt om indbetalingerne på vores netbank, broderede mærker der snart skulle være færdige.

Afslutningsvis takkede formanden de fremmødte medlemmer, samt bestyrelsen for den indsats der var ydet i årets løb.

Formandsberetningen vil også være at finde på Hjemmesiden.

1. **Regnskabsaflæggelse – kassereren**

Kassereren fremlagde det af revisorerne godkendte regnskab.

Enkelte bemærkede, at der manglede en mere korrekt benævnelse/opstilling af overskud, årets resultat, egenkapital og balance.

KS meddelte, at regnskabet fremadrettet vil blive tilpasset bemærkningerne.

Regnskabet blev godkendt.

1. **Budget for kommende år – kassereren**

Kassereren fremlagde budgettet for 2017, og de økonomiske udfordringer blev belyst.

3 medlemmer har stillet et lån til rådighed, for i første omgang, at kunne indfri forskellige forpligtelser med hensyn til køb af diverse reservedele til M24.

Der er søgt fondsmidler i et omfang, som gør, at hvis de tildeles foreningen, er økonomien stabil – hvis ikke, er der en ny situation, som den nye bestyrelse skal tage stilling til.

Enkelte medlemmer gjorde opmærksom på at der kunne søges flere fonde, hvilket også er hensigten, og flere medlemmer tilbød, at komme med hjælpende oplysninger til at søge fonde, hvilket kassereren takkede for.

Budgettet blev godkendt.

1. **Indkomne forslag**

Bestyrelsen fremsatte følgende forslag:

I forbindelse med vores økonomiske udfordringer ved renoveringen af M24, hvor anskaffelse af forskellige reservedele har tæret godt på vores kapital, fremsætter bestyrelsen forslag om at hæve kontingentet fra 100,- kr. til 175,- kr. fra 2018.

Enkelte mente at det var for meget, mens andre mente det var for lidt, og ved afstemning ved håndsoprækning, blev stigningen vedtaget med stort flertal.

Kontingentindbetalingen for 2018, med forfald 31. august 2017, vil derfor være 175,- kr.

1. **Valg af bestyrelse**

Valg af 5 bestyrelsesmedlemmer - på valg var:

Jens P. Christoffersson – modtog genvalg – blev genvalgt.

Kurt Munch – modtog genvalg – blev genvalgt.

Ole Larsen – modtog genvalg – blev genvalgt.

Kurt Larsen – udtrådt af bestyrelsen udenfor valgperioden.

Ole Sonne Svendsen – udtrådt som suppleant udenfor valgperioden.

Chr. U. Essemann-Beck – ønsker at udtræde af bestyrelsen udenfor valgperioden.

**Opstillet er:**

Sven Holm Jensen – har siddet som suppleant for Kurt Larsen.

Jan Witzner Jensen.

Eilief Grønvall Andersen.

Bjarne Hansen.

Dirigenten fik Generalforsamlingens accept til at foretaget skriftlig afstemning således, at de to med flest stemmer indgik i bestyrelsen, og de to øvrige blev suppleanter.

Stemmefordelingen var som følger:

Eilief, 92 – bestyrelsesmedlem for 1 år.

Sven, 84 – bestyrelsesmedlem for 2 år.

Jan, 75 – suppleant for 1 år.

Bjarne, 49 – suppleant for 2 år.

1. **Valg af suppleanter**

Valg af 2 suppleanter – en for 1 år og en for 2 år.

Valg af suppleanter blev gennemført i forbindelse med valg til bestyrelse.

1. **Valg af revisorer**

På valg var: Bent Ellevang – modtog genvalg – blev genvalgt.

1. **Eventuelt**

Kurt Munch orienterede kort om Bornholmske Dragoners planlagte tur til Åbent Hus, Fredskovanlægget i Næstved lørdag den 21. maj 2017 – overnatning på Antvorskov Kaserne.

Søndag den 21. maj 2017, besøg på Panzermuseum East ved Slagelse – herefter hjemrejse.

Der blev udleveret skriftligt materiale, samt link til de respektive hjemmesider – og der er tilmelding senest den 1. februar 2017.

Der blev også orienteret om en bustur til Normandiet, med afgang fra Oksbøl, og arrangeret af Bo Kjærgård, og med direkte tilmelding til Bo.

Der blev udleveret skriftligt materiale, samt link til arrangøren.

For god ordens skyld, så er Bornholmske Dragoner ikke involveret i planlægningen af dette arrangement, derfor er der direkte kontakt til Bo Kjærgård.

Dirigenten takkede Generalforsamlingen for god ro og orden – Generalforsamlingen slut.

Herefter blev der klargjort til Dragonfest.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jens P. Christoffersson Eilief Grønvall Andersen

referent/næstformand dirigent